CELEX: 31982R3551
Language: el
Date: 1982-12-29 00:00:00
Title: Κανονισμός (EOK) αριθ. 3551/82 τού Συμβουλίου τής 29ης Δεκεμβρίου 1982 περί παρατάσεως τού καθεστώτος πού εφαρμόζεται στίς συναλλαγές τής Ελλάδας μέ τά κράτη τής Αφρικής, τής Καραϊβικής καί τού Ειρηνικού

Avis juridique important

|

31982R3551

Κανονισμός (EOK) αριθ. 3551/82 τού Συμβουλίου τής 29ης Δεκεμβρίου 1982 περί παρατάσεως τού καθεστώτος πού εφαρμόζεται στίς συναλλαγές τής Ελλάδας μέ τά κράτη τής Αφρικής, τής Καραϊβικής καί τού Ειρηνικού  

Επίσημη Εφημερίδα αριθ. L 373 της 31/12/1982 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 3551/82 ΤΟΥ ΣΥΜΒΟΥΛΙΟΥ  της 29ης Δεκεμβρίου 1982  περί παρατάσεως του καθεστώτος που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το πρόσθετο πρωτόκολλο της δεύτερης σύμβασης ΑΚΕ-ΕΟΚ, συνεπεία της προσχωρήσεως της Ελληνικής Δημοκρατίας στην Ευρωπαϊκή Οικονομική Κοινότητα, υπογράφηκε στις 8 Οκτωβρίου 1981 ·  ότι, ώσπου να αρχίσει το πρωτόκολλο αυτό και λαμβανομένου υπόψη του περιεχομένου του, είναι σκόπιμο να παρατείνει η Κοινότητα αυτόνομα, από την 1η Ιανουαρίου 1983, το καθεστώς που εφαρμόζεται στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού, που προβλέπεται στον κανονισμό (ΕΟΚ) αριθ. 439/81 του Συμβουλίου (1), που παρατάθηκε τελευταία από τον κανονισμό (ΕΟΚ) αριθ. 1734/82 (2),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από την 1η Ιανουαρίου 1983 και μέχρι τις 30 Ιουνίου 1983, το καθεστώς που ισχύει στις συναλλαγές της Ελλάδας με τα κράτη της Αφρικής, της Καραϊβικής και του Ειρηνικού είναι εκείνο που απορρέει από το παράρτημα του κανονισμού (ΕΟΚ) αριθ. 439/81.  Άρθρο 2  Ο κανονισμός αυτός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 53 της 27. 2. 1981, σ. 19.  (2) ΕΕ αριθ. L 190 της 1. 7. 1982, σ. 1.